Bernard Thomas Gibson Chidzero (1 Chikunguru 1927 - 8 Nyamavhuvhu 2002) aive mwana weZimbabwe nyanzvi munyaya dzehupfumi, wezvematongerwo enyika, uye munyori. Vakashanda segurukota rezvemari muZimbabwe rechipiri . Bernard Thomas Gibson Chidzero ndiye aive dangwe pavana vanomwe. Baba vake, vekuMalawi, James Kangolwa Imfa Idzalero, vaibva kuNtchisi, kuMalawi akafamba achienda kuRhodesia, muna 1913, akamira panzvimbo dzetii kuMaodzanyemba kweMalawi pamwe nekuita basa rakaderera panjanji yeBeira-Dondo. Mai vake Agnes Munhumumwe vaibva kuma Shona . Bernard Chidzero akakurira kwaSeke kuChitungwiza . Akadzidza pachikoro chepuraimari kwaSeke ndokuzoenda kuKutama College (chikoro chepamusoro cheRoman Catholic), kwaairidza bhendi rechikoro pamwe chete nemumwe mudzidzi Robert Mugabe . Chidzero akatendeukira kuchiKatorike ari kwaKutama. Akazoenda kuSt Francis College kuMariannhill kuSouth Africa. . Chidzero akawana dhigiri re psychology kubva ku kathoriki Univhesiti kuLesotho,ne Masitazi kune zvematongerwo enyika kuUnivhesiti yeku Ottawa, muna 1958 akawana zvakare PhD rezve sayenzi dzematongerwo enyika kuMcGill Univhesiti iriku Montreal ndiko zvakare kwaakazoroora mukadzi wechi French-Canadian. Akabva atora makore maviri apedza kudzidza paNuffield College, Oxford .